el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el es el el el el el el el el el es el el en en en es el el el el el el el el el el el el el
Ο Λουίς Αλμπέρτο Άρσε Κατακόρα (ισπ. Luis Alberto Arce Catacora), γνωστός, επίσης, με το παρατσούκλι Λούτσο (ισπ. Lucho) είναι Βολιβιανός πολιτικός, Πρόεδρος της Βολιβίας από τις 8 Νοεμβρίου 2020. Διετέλεσε δύο φορές υπουργός Οικονομίας και Δημοσίων Οικονομικών από το 2006 μέχρι το 2017 και το 2019 υπό την προεδρία του Έβο Μοράλες.[2] Έγινε πρόεδρος ύστερα από τη νίκη του στις εκλογές του 2020.[3]
Luis Alberto Arce Catacora (Ισπανικά)
Ανώτερο Πανεπιστήμιο του Σαν Αντρές
Κίνημα για το Σοσιαλισμό (Βολιβία)
Πρόεδρος της Βολιβίας (από 2020)
3 Υπουργός Οικονομικών της Βολιβίας
4 Εκλογική εκστρατεία του 2020
Ο Λουίς Άρσε γεννήθηκε στις 28 Σεπτεμβρίου 1963 στη Λα Πας.[4] Είναι γιος των δασκάλων Κάρλος Άρσε Γκονζάλες και Όλγα Κατακόρα.[4] Ο Άρσε προέρχεται από οικογένεια που ανήκει στη μεσαία τάξη, Σπούδασε αρχικά ως λογιστής στο Ινστιτούτο Τραπεζικής Εκπαίδευσης στη Λα Πας, από το οποίο αποφοίτησε το 1984. Στη συνέχεια, απέκτησε το πτυχίο του στα οικονομικά από το Ανώτερο Πανεπιστήμιο του Σαν Αντρές και, ύστερα, απέκτησε τίτλο μάστερ από το Πανεπιστήμιο του Ουόρικ στο Κόβεντρι του Ηνωμένου Βασιλείου.[5][6]
Ο Άρσε εργάστηκε για το μεγαλύτερο μέρος της ζωής του ως δημόσιος υπάλληλος, ξεκινώντας την επαγγελματική του σταδιοδρομία στην Κεντρική Τράπεζα της Βολιβίας το 1987. Επίσης, δίδαξε διάφορα προπτυχιακά και μεταπτυχιακά μαθήματα σε διάφορα πανεπιστήμια της Βολιβίας, ενώ έδωσε διαλέξεις σε διάφορα πανεπιστήμια της Ευρώπης, της Βόρειας Αμερικής και της Λατινικής Αμερικής όπως το Πανεπιστήμιο Κολούμπια, το Πανεπιστήμιο του Μπουένος Άιρες και το Πανεπιστήμιο Χάρβαρντ.[7]
Υπουργός Οικονομικών της ΒολιβίαςΕπεξεργασία
Στις 23 Ιανουαρίου 2006, ο Άρσε ορίστηκε υπουργός Οικονομικών της Βολιβίας από τον Έβο Μοράλες. Τρία χρόνια αργότερα, ανέλαβε το νεοσυσταθέν υπουργείο Οικονομίας και Δημοσίων Οικονομικών. Ορισμένα μέσα της Βολιβίας χαρακτηρίζουν τον Άρσε ως τον ιθύνοντα νου πίσω από την οικονομική ανάκαμψη της Βολιβίας.[8] Ο ίδιος επέβλεψε την εθνικοποίηση των εταιριών υδρογονανθράκων, τηλεπικοινωνιών και εξορύξεων της χώρας, καθώς και τη δημιουργία της BancoSur.[9] Επίσης, επέβλεψε τη ραγδαία αύξηση της βολιβιανής οικονομίας, με το ΑΕΠ της να αυξάνεται κατά 344% και την ακραία φτώχεια να μειώνεται από το 38% στο 15%.[10][11]
Το 2011, το American Economy Magazine κατέταξε τον Άρσε ως τον 8ο καλύτερο υπουργό Οικονομικών της Λατινικής Αμερικής ανάμεσα σε 18.[12] Πριν από τις εκλογές του 2014, ο Άρσε χαρακτηρίστηκε από την εφημερίδα The Wall Street Journal ως ένας εκ των καθοριστικών παραγόντων για την επανεκλογή του Μοράλες στην προεδρία της χώρας.[13]
Στις 24 Ιουνίου 2017, ο Άρσε παραιτήθηκε από τη θέση του υπουργού Οικονομικών, καθώς διαγνώστηκε με καρκίνο του νεφρού και μετέβη στη Βραζιλία προκειμένου να εγχειριστεί.[14] Ο ίδιος επανήλθε ως υπουργός Οικονομικών στις 23 Ιανουαρίου 2019.
Ως υπουργός Οικονομικών, ο Άρσε διατηρούσε ένα σχετικά χαμηλό προφίλ. Ο Κρίστοφερ Σαμπατίνι, ερευνητής της Λατινικής Αμερικής στο Chatham House και ιδρυτής του περιοδικού Americas Quarterly, χαρακτήρισε τον Άρσε ως «έναν από τους λίγους τεχνοκράτες στο MAS». Ο Σαμπατίνι έγραψε, επίσης, ότι «είναι μετρημένος» και «δεν υιοθετεί αμφιλεγόμενη ρητορεία».[15] Ο ίδιος ο Άρσε έχει λάβει επαίνους σχετικά με τη συμβολή του στην οικονομική ανάπτυξη της χώρας. Οι πολιτικές του ήταν καθοριστικές στη μείωση της φτώχειας στη χώρα κατά τη διάρκεια της θητείας του και στην οικονομική ανάπτυξη λόγω των εξαγωγών φυσικού αερίου.[16] Γενικότερα, η παρακαταθήκη της θητείας του ως υπουργός Οικονομικών χαρακτηρίζεται θετική.[15]
Εκλογική εκστρατεία του 2020Επεξεργασία
Κύριο λήμμα: Βολιβιανές γενικές εκλογές 2020
Ύστερα από την πολιτική κρίση του 2019, η οποία οδήγησε στην παραίτηση του Έβο Μοράλες και της κυβέρνησής του, η νέα πρόεδρος Τζανίνε Άνιες προκήρυξε νέες εκλογές. Στις 19 Ιανουαρίου 2020, ο Μοράλες ανακοίνωση, ύστερα από οκτάωρη συνάντηση στην Αργεντινή, ότι ο Λουίς Άρσε θα ήταν ο υποψήφιος του MAS για την προεδρία της χώρας, με υποψήφιο αντιπρόεδρο τον πρώην υπουργό Εξωτερικών Νταβίντ Τσοκεουάνκα.
Οι αντίπαλοι του Άρσε τον χαρακτήρισαν ως μαριονέτα του Μοράλες, ενώ ο ίδιος και το κόμμα του απάντησαν σε αυτόν τον χαρακτηρισμό. Το στέλεχος του MAS Νταβίντ Απάζα προσπάθησε να διαχωρίσει την καμπάνια του Άρσε από τον Μοράλες δηλώνοντας ότι «κατηγορηματικά, ο Έβο δεν πρόκειται να εμπλακεί στην κυβέρνηση του αδερφού Λουίς Άρσε».[17] Ο ίδιος ο Άρσε δήλωσε ότι ο Μοράλες «δεν θα έχει κανέναν ρόλο στην κυβέρνησή μας».[18]
Οι περισσότερες δημοσκοπήσεις πριν από τις εκλογές φανέρωναν προβάδισμα του Άρσε, χωρίς να αποφεύγεται ο δεύτερος γύρος το Νοέμβριο. Μέχρι τις εκλογές, οι διάφοροι υποψήφιοι της δεξιάς συσπειρώθηκαν γύρω από τον πρώην πρόεδρο Κάρλος Μέσα, με την Άνιες και τον επίσης πρώην πρόεδρο Χόρχε Κιρόγα να αποσύρονται. Παρά το γεγονός ότι τα πρώτα αποτελέσματα έδιναν προβάδισμα στον Μέσα, η εταιρία Ciesmori έδινε στον Άρσε ένα ποσοστό της τάξης του 52,4% των ψήφων, αρκετό για να μην χρειαστεί η διεξαγωγή δεύτερου γύρου.[19] Ο Άρσε και το κόμμα του ανακήρυξαν τη νίκη τους, την οποία και επιβεβαίωσε η Άνιες στο Twitter λίγο αργότερα.[20] Ο Μέσα παραδέχτηκε την ήττα του σε συνέντευξη τύπου, δηλώνοντας ότι τα αποτελέσματα φανέρωναν μια ξεκάθαρη νίκη για τον Άρσε.[21]
↑ Ανακτήθηκε στις 24  Ιουνίου 2019.
↑ «Who is Luis Arce, the President Elect of Bolivia?» (στα Ισπανικά). 19 Οκτωβρίου 2020.
↑ «Copa announces that Arce will be inaugurated on November 8» (στα Ισπανικά). 23 Οκτωβρίου 2020.
↑ 4,0 4,1 «Luis Arce, un delfín que nada sobre el capital político de Evo Morales». France24. 25 Σεπτεμβρίου 2020.
↑ VILLALOBOS, Tania (5 Μαΐου 2016). «Luis Alberto Arce Catacora». Trigésimo sexto período de sesiones de la CEPAL (στα Ισπανικά). Ανακτήθηκε στις 19 Οκτωβρίου 2020.
↑ «UNIFRANZ website». www.unifranz.edu.bo. Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 24 Οκτωβρίου 2020.
↑ «Luis Arce: 'No hay una desaceleración profunda de la economía' - La Razón». web.archive.org. 5 Απριλίου 2017. Αρχειοθετήθηκε από το πρωτότυπο στις 5 Απριλίου 2017. Ανακτήθηκε στις 19 Οκτωβρίου 2020.
↑ «Economía y finanzas - El milagro económico de Bolivia». RFI. 1 Ιουλίου 2015. Ανακτήθηκε στις 19 Οκτωβρίου 2020.
↑ «Bolivian-American Chamber of Commerce» (PDF). Αρχειοθετήθηκε από το πρωτότυπο (PDF) στις 14 Ιανουαρίου 2019. Ανακτήθηκε στις 24 Οκτωβρίου 2020.
↑ González, Diego. «¿Cuáles son las claves del éxito económico boliviano? | DW | 12 July 2019». DW.COM (στα Ισπανικά). Ανακτήθηκε στις 12 Μαΐου 2020.
↑ Lazcano, Miguel (26 Ιανουαρίου 2020). «Bolivia redujo a mayor ritmo la pobreza extrema - La Razón». La Razón (στα Ισπανικά). Αρχειοθετήθηκε από το πρωτότυπο στις 26 Ιανουαρίου 2020.
↑ «Luis Alberto Arce». World Bank Live (στα Αγγλικά). 15 Μαρτίου 2016. Ανακτήθηκε στις 12 Μαΐου 2020.
↑ Otis, John (9 Οκτωβρίου 2014). «Bolivian Leader's Re-Election Calling Card: Socialist Economy Minister». The Wall Street Journal. Ανακτήθηκε στις 20 Οκτωβρίου 2020.
↑ «Ateo y poderoso, Arce llegó a creer en la energía de la oración» (στα spanish). www.paginasiete.bo. Ανακτήθηκε στις 19 Οκτωβρίου 2020.
↑ 15,0 15,1 Nugent, Ciara (20 Οκτωβρίου 2020). «The Far-Left Wins Back Power in Bolivia. What Does That Mean for the Country's Future?». Time Magazine. Ανακτήθηκε στις 22 Οκτωβρίου 2020.
↑ «Bolivia's ex-economy minister takes asylum in Mexico». RTL Télé Lëtzebuerg. 12 Αυγούστου 2019. Ανακτήθηκε στις 22 Οκτωβρίου 2020.
↑ Phillips, Tom; Collyns, Dan (19 October 2020). «Bolivia election: exit polls suggest thumping win for Evo Morales's party» (στα αγγλικά). The Guardian. ISSN 0261-3077. https://www.theguardian.com/world/2020/oct/19/bolivia-election-exit-polls-suggest-thumping-win-evo-morales-party-luis-arce. Ανακτήθηκε στις 19 October 2020.
↑ Rochabrun, Marcelo (20 October 2020). «Exclusive: Bolivia's President-elect Arce says 'no role' for Morales in new government» (στα αγγλικά). Reuters. https://www.reuters.com/article/us-bolivia-election-arce-exclusive-idUSKBN2752K7. Ανακτήθηκε στις 20 October 2020.
↑ Rochabrun, Marcelo; Ramos, Daniel (19 October 2020). «Bolivia's socialists claim victory as unofficial count shows big win» (στα αγγλικά). Reuters. https://uk.reuters.com/article/uk-bolivia-election-idUKKBN27407Q. Ανακτήθηκε στις 19 October 2020.
↑ @jeanineanez (19 Οκτωβρίου 2020). «Aún no tenemos cómputo oficial, pero por los datos con los que contamos, el Sr. Arce y el Sr. Choquehuanca han ganado la elección. Felicito a los ganadores y les pido gobernar pensando en Bolivia y en la democracia» [We still do not have an official count, but from the data we have, Mr. Arce and Mr. Choquehuanca have won the election. I congratulate the winners and ask them to govern with Bolivia and democracy in mind.] (Tweet) (στα Ισπανικά) – μέσω Twitter.
↑ Reeves, Philip (19 Οκτωβρίου 2020). «Ally Of Socialist Evo Morales On Track To Win Bolivia's Election As Rival Concedes». NPR.org (στα Αγγλικά). Ανακτήθηκε στις 19 Οκτωβρίου 2020.